CELEX: 32020D1491
Language: lt
Date: 1602460800000
Title: Tarybos sprendimas (ES) 2020/1491 2020 m. spalio 12 d. dėl pozicijos, kurios Europos Sąjungos vardu turi būti laikomasi pagal Dramblio Kaulo Kranto Respublikos ir Europos bendrijos bei jos valstybių narių tarpinį ekonominės partnerystės susitarimą įsteigtame EPS komitete, dėl arbitrų sąrašo patvirtinimo

16.10.2020   
               
               
                  LT
               
               
                  Europos Sąjungos oficialusis leidinys
               
               
                  L 343/13
               
            
         TARYBOS SPRENDIMAS (ES) 2020/1491
         2020 m. spalio 12 d.
         dėl pozicijos, kurios Europos Sąjungos vardu turi būti laikomasi pagal Dramblio Kaulo Kranto Respublikos ir Europos bendrijos bei jos valstybių narių tarpinį ekonominės partnerystės susitarimą įsteigtame EPS komitete, dėl arbitrų sąrašo patvirtinimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Dramblio Kaulo Kranto Respublikos ir Europos bendrijos bei jos valstybių narių tarpinis ekonominės partnerystės susitarimas (1) (toliau – Susitarimas) Sąjungos vardu pasirašytas pagal Tarybos sprendimą 2009/156/EB (2) ir laikinai taikomas nuo 2016 m. rugsėjo 3 d.;
                  
               
                     (2)
                  
                  
                     vadovaudamasis Susitarimo 64 straipsnio 1 dalimi, EPS komitetas sudaro asmenų, pageidaujančių ir galinčių būti arbitrais, sąrašą (toliau – arbitrų sąrašas);
                  
               
                     (3)
                  
                  
                     artimiausiame metiniame posėdyje EPS komitetas turėtų priimti sprendimą, kuriuo sudaromas arbitrų pagal Susitarimo 64 straipsnio 1 dalį sąrašas;
                  
               
                     (4)
                  
                  
                     tikslinga nustatyti poziciją, kurios Sąjungos vardu turi būti laikomasi EPS komitete, nes sprendimas, kuriuo sudaromas arbitrų sąrašas, bus privalomas Sąjungai;
                  
               
                     (5)
                  
                  
                     todėl Sąjungos pozicija EPS komitete turėtų būti grindžiama to sprendimo projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Europos Sąjungos vardu turi būti laikomasi Dramblio Kaulo Kranto Respublikos, vienos šalies, ir Europos bendrijos bei jos valstybių narių, kitos šalies, tarpinio ekonominės partnerystės susitarimu įsteigtame EPS komitete, grindžiama EPS komiteto sprendimo dėl asmenų, pageidaujančių ir galinčių būti arbitrais, sąrašo patvirtinimo projektu (3).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2020 m. spalio 12 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 59, 2009 3 3, p. 3.
         
            (2)  2008 m. lapkričio 21 d. Tarybos sprendimas 2009/156/EB dėl Dramblio Kaulo Kranto Respublikos, vienos šalies, ir Europos bendrijos bei jos valstybių narių, kitos šalies, tarpinio ekonominės partnerystės susitarimo pasirašymo ir laikino taikymo (OL L 59, 2009 3 3, p. 1).
         
            (3)  Žr. dokumentą ST 10614/20 (http://register.consilium.europa.eu).